钦定古今图书集成/明伦汇编/官常典/第521卷 > 张拔都
## 钦定古今图书集成/明伦汇编/官常典/第521卷 > 张拔都

按《元史》本传：“拔都，昌平人。岁辛未，太祖南征，拔都率
众来附，愿为前驱，遂留备宿卫，从近臣汉都虎西征
回纥、河西诸蕃，道陇蜀入洛，屡战，流矢中颊不少却。
帝闻而壮之，赐名拔都，自是汉都虎亦专任之。甲午，
金亡，以汉都虎为炮手诸色军民人匠都元帅，守真
定。汉都虎卒，无子，以拔都代之。及汉都虎兄子瞻阇”
少长，拔都请于朝，归其政而终老焉。